b'\n_START_ARTICLE_\nSlovenski \xc5\xa1olski muzej\n_START_PARAGRAPH_\nSlovenski \xc5\xa1olski muzej je osrednji slovenski muzej na podro\xc4\x8dju \xc5\xa1olstva. Muzej vzdr\xc5\xbeuje stalno razstavo \xc5\xa1olstva na Slovenskem skozi stoletja do dana\xc5\xa1njih dni. Predstavljena so zgodovinska obdobja razvoja \xc5\xa1olstva. \xc5\xa0olstvo je prikazano kot del kulturnega razvoja , z literaturo , maketami , zemljevidi , preglednicami , u\xc4\x8dnimi pripomo\xc4\x8dki. Prikazan je tudi potek u\xc4\x8dnih ur na\xc5\xa1ih babic in dedkov pri predmetih lepopis, prirodopis, ra\xc4\x8dunstvo, lepo vedenje in drugih. Potreb\xc5\xa1\xc4\x8dine, ki jih uporabljajo u\xc4\x8denci so: tablica, \xc4\x8drnilo, pero, list, pisalo, torbo.\n_START_SECTION_\nPrikaz \xc5\xa1olstva v \xc4\x8dasu Protestantizma\n_START_PARAGRAPH_\nPosebej je prikazano \xc5\xa1olanje v \xc4\x8dasu protestantizma, idejno in organizacijsko. Prikazani so na\xc4\x8drti in cilji protestantske vzgoje ter izobra\xc5\xbeevanja. Za tisti \xc4\x8das so bili zelo napredni.\n_START_SECTION_\nMuzejske zbirke\n_START_PARAGRAPH_\nMuzej vzdr\xc5\xbeuje ve\xc4\x8d zanimivih zbirk, \xc4\x8drnih knjig, zlatih knjig, zvezkov, spri\xc4\x8deval, \xc5\xa1olskih u\xc4\x8dil, letnih \xc5\xa1olskih poro\xc4\x8dil, razli\xc4\x8dno \xc5\xa1olsko opremo, klopi, table, pripomo\xc4\x8dke za pisanje in drugo. Pripravljajo tudi ob\xc4\x8dasne razstave s predstavitvijo neko\xc4\x8d sodobnih tehni\xc4\x8dnih pripomo\xc4\x8dkov, glasbil, \xc5\xa1olskega radia, magnetofonov itd.'